**Anexă la Hotărârea Consiliului Local privind aprobarea**

**STUDIULUI DE FEZABILITATE**

**pentru obiectivul de investiţii:**

**AMENAJAREA UNOR TERENURI DE SPORT DIN**

**ZONA CAMPUL FRUMOS, MUNICIPIUL SFANTU GHEORGHE**

**JUDETUL COVASNA**

**1. INFORMAŢII GENERALE PRIVIND OBIECTIVUL DE INVESTIŢII**

* 1. Denumirea obiectivului de investiţie:

**AMENAJAREA UNOR TERENURI DE SPORT DIN**

**ZONA CAMPUL FRUMOS, MUNICIPIUL SFANTU GHEORGHE**

**JUDETUL COVASNA**

1.2. Ordonator principal de credite/investitor :

- Municipiul Sfantu Gheorghe

1.3. Ordonator de credite (secundar/terţiar) :

- nu e cazul

1.4. Beneficiarul investiţiei :

- Municipiul Sfântu Gheorghe

1.5.Elaboratorul documentaţiei de avizare a lucrărilor de intervenţie :

- Birou Individual de Arhitectura Florea Stela, Sf.Gheorghe

**2. SITUAŢIA EXISTENTĂ ŞI NECESITATEA REALIZĂRII LUCRĂRILOR DE**

**INTERVENŢIE**

***2.1. Prezentarea contextului : politici, strategii, legislaţie, acorduri relevante, structuri instituţionale şi financiare***

Strategia de dezvoltare a municipiului Sfantu Gheorghe ( SDL, anul 2017 ) prevede ca prioritate asigurarea cadrului necesar desfasurarii activitatilor de dezvoltare fizica şi a abilităţilor motoriale ale copiilor , tinerilor, locuitorilor de varste diferite, ca mod de dezvoltare persoanala si de comunicare. Politica urbana a municipiului este deschisa spre dezvoltare si sustine toate acele demersuri care au ca finalitate cresterea nivelului de trai al cetatenilor sai.

Strategia de Dezvoltare Locala a Municipiului Sfantu Gheorghe, prevede ca obiectiv general asumat, reducerea  până în anul 2023 a numărului de persoane aflate în risc de sărăcie sau excluziune socială în zonele marginalizate ale municpiului, alături de îmbunătățirea calității vieții, creșterea coeziunii sociale, îmbunătățirea mediului de viață și creșterea economică.

Atingerea obiectivului general al SDL va fi realizată prin obiectivele specifice organizate pe următoarele sectoare: infrastructură, spații publice urbane, locuire, ocupare, educaţie, acces la servicii, comunitate şi imagine publică.

In contextul acestei viziuni, proiectul de fata se suprapune peste masurile propuse in vederea atingerii obiectivului general al SDL si genereaza imbunatatiri la multe din capitolele de analiza ( infrastructura, spatii publice urbane, comunitate si imagine publica ). De asemenea, va aduce o corectie in perceptia publica a cetatenilor municpiului fata de populatia rezidenta in zona Campul Frumos, care azi este prada multor prejudecati, tocmai datorita marginalizarii.

Politica de dezvoltare urbana pe care municipiul Sfantu Gheorghe o are in vedere presupune adoptarea de strategii menite sa asigure toate zonele urbane cu dotarile necesare nivelului contemporan de viata, cu spatii publice amenajate in vederea asigurarii de sanse egale pentru toti cetatenii la viata urbana sanatoasa.

La proiectarea terenurilor de sport s-au respectat prevederile Normativului privind proiectarea terenurilor sportive si stadioanelor din punct de vedere al cerintelor legii 10/1995 respectiv a inidicativului NP 066-2002.

Toate echipamentele vor fi realizate in conformitate cu standardele Europene

***2.2. Analiza situaţiei existente şi identificarea necesităţilor şi a deficienţelor***

In momentul de fata, terenul care va fi amenajat pentru terenuri de sport, este liber de constructii si amenajari. Terenul este accesibil de la nivelul unui drum existent care deserveste zona de blocuri de locuinte existenta si se leaga de DN 13 E.

In zona nu exista terenuri de sport amenajate, nici alte spatii verzi publice care sa asigure cadrul necesar pentru recreere si loisir de scurta durata.

Dat fiind ca amplasamentul studiat se afla in apropierea cvartalului de blocuri, exista in apropiere retelele importante de utilitati urbane.

Stilul de viata actual  al locuitorilor oraselor, atrage dupa sine, dincolo de ridicarea confortului locuirii, multe neajunsuri. Copiii si tinerii, orientati tot mai mult spre preocupari “ mondene “, fac din ce in ce mai putin sport. Starea de sanatate a unei generatii intregi de tineri este periclitata de lipsa de miscare coordonata, de lipsa de disciplina pe care sportul o impune celor care o practica.

Este cunoscut faptul ca sportul si miscarea coordonata sporesc capacitatile creatoare ale celor care le practica, sporesc performantele fizice si intelectuale, este o garantie a unei dezvoltari armonioase a trupului si a sufletului.

In acest sens, realizarea unui ansamblu de terenuri de sport in cartierul Campul Frumos este o necesitate si are scopul de a crea conditii optime pentru tineri in vederea practicarii sporturilor, pentru cei care in ultimii ani s-au îndepărtat de viaţa publică, din cauza statutului lor social fragil şi a discrepanţei apărute între obiectivele de politică publică şi rezultatele aplicării acestora. Varietatea de sporturi care se vor putea practica aici va satisface pretentiile celor care doresc sa practice sporturi de echipa, ale celor care doresc sa-si intretina sau sa-si imbunatateasca conditia fizica prin exercitii fitness, insa ce este foarte important este ca aceste activitati se vor desfasura in aer liber, nu intr-un spatiu inchis.

Având în vedere motivele menționate, asigurarea unei infrastructuri adecvate pentru practicarea sportului şi a activităților recreaționale, şi implicit încurajarea şi susținerea practicării sportului în rândul copiilor şi tineretului, dar si in randul persoanelor adulte sau varstnice, reprezintă un obiectiv important pentru Consiliul Local al Municipiului. Astfel, investiția în infrastructura sportivă  va permite sporirea capacităților pentru practicarea miscarii coordonate, a sportului la nivelul tuturor grupelor de varsta, fiind o platforma ideala pentru aceste activitati.

***2.3. Obiective preconizate a fi atinse prin realizarea investiţiei publice***

Prin realizarea investitiei publice se va implini un obiectiv foarte important, acela de asigurare a unui cadru corespunzator pentru locuitorii cartierului Campul Frumos si nu numai, pentru miscare si sport, ci si pentru petrecerea timpului liber in mod sanatos, fara a fi nevoie sa se deplaseze la mari distante de locuinta.

Asadar obiectivele principale care sunt preconizate a fi atinse prin realizarea acestei investitii sunt :

1.Cresterea participarii locuitorilor din zona Campul Frumos la activitati recreative prin miscare si sport.

2.Cresterea numarului de copii si tineri care participa la mici competitii sportive organizate ad-hoc sau la cele care se desfasoara in mod organizat, activitati care faciliteaza contactele sociale si comunicarea, altele decat in spatiul virtual.

3. Motivarea tinerilor si nu numai pentru a renunta, din timp in timp, la activitatile petrecute in locuinta sau alte spatii inchise, in favoarea miscarii si sportului in aer liber.

Este un obiectiv social primordial, care va conduce la bunăstarea populaţiei.

**3. IDENTIFICAREA SCENARIILOR/OPŢIUNILOR TEHNICO-ECONOMICE ŞI ANALIZA DETALIATĂ A ACESTORA**

* ***Analiza opţiunilor*** a fost realizată pentru două scenarii :

**Se propun doua scenarii tehnico-economice in cadrul studiului de fezabilitate.**

* **Scenariul 1:** amenajarea de terenuri de sport cu iarba naturala ( gazon ).
* **Scenariul 2:** amenajarea de terenuri de sport cu iarba artificiala.

Implicatiile acestui mod de rezolvare sunt de natura financiara dar si de natura procedurilor de intretinere pe care le implica.

Iarba naturala trebuie tunsa periodic, implicand manopera, consum de energie electrica sau carburant conventional, cheltuieli cu forta de munca, cheltuieli cu transportul reziduurilor vegetale.

De asemenea, caracterul climei din zona Sfantu Gheorghe are implicatii puternice in sezonul rece, care dureaza mai mult de jumatate de an,, practic in aceste perioade lipsite de vegetatie naturala terenurile ar fi impractibabile, reducand la 50 % durata de utilizare a ansamblului.

Pierderile sociale ale proiectului nu se pot cuantifica in moneda. Eficienta sociala a proiectului se reduce cu 50 %.

Desigur, reducerea costurilor necesare realizarii acestui scenariu fata de solutia propusa in proiect este de 25 %, in timp ce reducerea beneficiilor pe care proiectul le genereaza este la 50 %.

Aceste argumente sustin implementarea scenariului 2 – amenajarea de terenuri de sport cu iarba artificiala.

* ***Sustenabilitatea proiectului***

Dezvoltarea municipiului se desfasoara in concordanta cu Strategia de Dezvoltare Locala.

Obiectivul general al Strategiei de Dezvoltare Locala a municipiului Sfantu Gheorghe este reducerea,  până în anul 2023, a numărului de persoane aflate în risc de sărăcie sau excluziune socială în zonele urbane, alături de îmbunătățirea calității vieții, creșterea coeziunii sociale, îmbunătățirea mediului de viață și creșterea economică în teritoriul SDL.

Atingerea obiectivului general va fi realizată prin obiectivele specifice organizate pe următoarele sectoare: infrastructură, spații publice urbane, locuire, ocupare, educaţie, acces la servicii, comunitate şi imagine publică: dezvoltarea infrastructurii de bază din zonele urbane marginalizate ale municipiului Sfântu Gheorghe, dezvoltarea funcțională a  spaţiilor publice urbane pentru îmbunătățirea calității vieții în folosul unei comunități responsabile , asigurarea / imbunătățirea condițiilor de locuire decente pentru persoanele aflate în risc de sărăcie sau excluziune socială, dezvoltarea resurselor umane şi creşterea gradului de ocupare, creșterea gradului de educație al persoanelor aflate în risc de sărăcie sau excluziune socială din zonele urbane marginalizate, creșterea accesului persoanelor aflate în risc de sărăcie sau excluziune socială din zonele urbane marginalizate la servicii sociale, medicale, medico-sociale, creșterea coeziunii sociale, promovarea educației interculturale, a respectului reciproc, precum și prevenirea și combaterea discriminării.

Obiectivele SDL sunt în concordanţă cu obiectivele şi direcţiile de acţiune stabilite în Strategia Integrată de Dezvoltare Urbană pentru Municipiul Sfântu Gheorghe (SIDU) pentru perioada 2017-2023. Obiectivul general al SDL se subscrie viziunii de dezvoltare a municipiului Sfântu Gheorghe asumată prin SIDU 2017-2023: “Municipiul Sfântu Gheorghe va fi un oraș definit prin calitatea vieții, un spațiu comunitar capabil să asigure locuitorilor săi un loc plăcut în care să îți dorești să locuiești, să lucrezi și să îți petreci timpul liber. Municipiul va reprezenta un factor integrator al avantajelor competitive oferite de el și de comunitățile apropiate, o zonă de dezvoltare economică bazată pe integrarea noilor tehnologii în zonele cu avantaj competitiv și un spațiu cultural bogat și divers.”

Printre problematicile pe care le analizeaza Planul de actiune in vederea realizarii obiectivelor SDL, se regaseste si problema spatiilor publice urbane degradate.

Populația marginalizată din zonele identificate, printre care si zona Campul Frumos, dispune de facilitățile precare destinate utilizării publice precum: suprafețe reduse de spații verzi, lipsa locurilor de joacă amenajate pentru copii, facilități precare pentru activitățile recreaționale, lipsa terenurilor de sport. În interiorul zonelor marginalizate infrastructura publică este deseori distrusă.

Măsurile propuse pentru atingerea telurilor SDL vizează: amenajarea de spații urbane de recreere și petrecere a timpului liber, amenajarea de zonelor verzi şi ale terenurilor abandonate din zonele defavorizate, inclusiv program de responsabilizare a locuitorilor zonelor urbane marginalizate privind păstrarea infrastructurii spațiului public.

Masurile sunt complementare, prin prevederile lor, si Srategiei Naționale privind Incluziunea Socială a Persoanelor cu Dizabilități 2014-2020 care are ca și scop promovarea, protejarea şi asigurarea exercitării depline şi în condiţii de egalitate a tuturor drepturilor şi libertăţilor fundamentale ale omului de către toate persoanele cu dizabilităţi, precum si Strategiei Naționale pentru Promovarea Îmbătrânirii Active și Protecția Persoanelor Vârstnice 2015-2020: care propune drept scop prelungirea şi îmbunătăţirea calităţii vieţii persoanelor vârstnice.

* ***Impacturi ale proiectului***

Următoarele variabile pot constitui un punct de plecare pentru identificarea beneficiilor :

* beneficiarii direcţi sunt locuitorii din zona Campul Frumos, populatie marginalizata, fara posibilitati de practicare a sportului in apropierea locuintei, fara suficiente spatii verzi publice amenajate in scop recreativ in zona.

1. impacturi negative, ce se includ în analiză, la poziţia costuri economice. Putem avea astfel de costuri :
   * costul investiţiei reprezintă o plată în avans, care va produce beneficii pe termen scurt şi mediu
   * pe perioada construcţiei, va exista un impact negativ cu privire la ceea ce inseamna un santier in lucru.
2. impacturi pozitive, ce se includ în analiză, la poziţia beneficii. Putem avea astfel de beneficii

* pe perioada construcţie de va crea un număr de locuri de muncă temporare
* pe perioada de viaţă a proiectului prin utilizarea obiectivului conform destinaţiei, in favoarea locuitorilor zonei.

***3.1. Soluţia tehnică din punct de vedere tehnologic, constructiv, tehnic, funcţional-***

***arhitectural şi economic :***

1. descrierea principalelor lucrări de intervenţie *în varianta „2” – propusă :*

Amenajarile cuprind :

* amenajare teren de minifotbal
* amenajare teren de baschet
* amenajare teren de padbol
* amenajare spatiu pentru doua mese de ping-pong
* amenajare spatiu pentru fitness
* amenajare accese, platforme, parcare biciclete
* amenajare spatii verzi
* iluminat nocturn la toate terenurile
* imprejmuiri la toate terenurile
* imprejmuirea incintei

Lucrarile cuprind :

Placa de beton

Sub suprafata de joc a terenurilor de baschet, padbol, platforma fitness, se vor turna placi din beton C 16 / 20, cu panta de scurgere de 0,5 % orientata dinspre linia centrala a terenurilor spre lateral, cu grosimea medie de 10 cm, armata slab cu plasa sudata.

Sub aceasta placa se va asterne o perna de balast compactat in grosime de 25 – 30 cm.

Suprafata campului de joc – gazon sintetic si a zonelor de siguranta ( laterale )

Avand în vedere caracteristicile constructive, gazonul sintetic de 20 mm va fi dispus pe teren prin lipirea rolelor intre ele; pentru aceasta se va folosi o banda textila plasata in zona de contact a rolelor, pe spatele acestora, pe care se va aplica un adeziv special, poliuretanic bicomponent. Rolele de gazon sintetic se vor îmbina perfect între ele, rezultatul final

constând într-un covor sintetic uniform, de înalta performanta . Liniile de marcaj vor fi

realizate din gazon sintetic de acelasi tip, de culoare alba . Marcajele vor fi

realizate conform regulamentelor oficiale. Pentru asigurarea stabilitatii gazonul va fi umplut

cu o cantitate de 20kg/mp nisip cuartos, granulatie controlata 0,1-0,8 si cu 7 kg/mp granule

de cauciuc.

Grosimea stratului de fundare dupa compactare va fi de 20 cm. Stratul de fundare se compune din strat de pietris bine compactat.

Accesoriile pentru sport

Accesoriile sportive – 2 porti de minifotbal cu plase, fileu padbol, fileu tenis de masa, 2 bucati panou cu cos baschet, echipamente fitness de exterior,.

.

Gard perimetral al incintei :

Se va realiza o impremuire perimetrala incintei la inaltimea de 1,80 m din panouri plasa de sarma si stalpi de teava rectangulara 80 mm x 80 mm..

Toate terenurile vor fi imprejmuite cu panouri plasa de sarma si stalpi teava rectangulara 80 mm x 80 mm, cu inaltimea de 4,0 m si 6,0 m in spatele portilor la terenul de minifotbal.

Pentru asigurarea rezistentei se vor suda orizontal, intre stalpi, la

intervale de 2 m elemente de legatura din teava rectangulara de 40mm x 40mm x 4mm, pe

care se va fixa plasa metalica pana la inaltimea de 6m. Plasa de protectie va fi din sarma. Va fi prevazuta o poarta de acces de 3,00 m x 1,80 m.

Instalatia de iluminat nocturn

Solutia tehnica pentru realizarea instalatiei de iluminat nocturn consta in amplasarea pe

exteriorul laturilor lungi ale terenurilor de sport a stalpilor de sustinere pentru lampi LED 400 w.

( tip Core Line High Bay, o generatie noua foarte performanta ). Consumul estimat total maxim este de 22,00 kw.

Fiecare stalp va fi fixat cu ajutorul a 4 buloane turnate in fundatie de beton si va fi prevazut cu un suport pentru unul sau doua proiectoare. Traseele de cablu vor fi ingropate si se vor aduna in tabloul de distributie electrica care, la randul sau va fi conectat prin intermediul unui cablu electric ingropat la instalatia de alimentare electrica.

Amenajarea unei platforme multifunctionale.

Realizarea de alei pietonale cu latimea variabila intre 1,25 m – 2,50 m, stratul de uzura fiind din dale de beton.

Aleile si platformele vor fi delimitate cu borduri din beton.

Amplasare de mobilier urban:

- Amplasare banci fara spatar in numar de 18 unitati

- Amplasare cosuri pentru gunoi menajer in numar de 10 unitati

- Amplasare toaleta publica ecologica cu chiuveta -2 unitati

- Dotare cu aparate de fitness exterior

- Dotare cu sistem de supraveghere

Amenajare spatii verzi

Compozitia vegetala propusa vine in sustinerea elementelor arhitecturale definite in studiul de fezabilitate. Din punct de vedere stilistic, compozitia de vegetatie propusa se incadreaza in stilul modern, cu linii compozitionale drepte, aliniamente de arbori uniforme si compacte, arbusti si plante perene plantate in grupuri compacte.

Vor fi amenajate 2.026 mp de spatii verzi naturale.

1. analiza vulnerabilităţilor cauzate de factori de risc, antropici şi naturali, inclusiv de schimbări climatice ce pot afecta investiţia

* executarea lucrărilor este recomandată în afara perioadelor de timp friguros, îndeosebi pentru suprastructură

1. informaţii privind posibile interferenţe cu monumentele istorice/de arhitectură sau situri arheologice pe amplasament sau în zona imediat învecinată

* nu este cazul

1. caracteristicile tehnice şi parametrii specifici investiţiei rezultate în urma realizării lucrărilor de intervenţie

Din totalul teren studiat de 6.094 mp, prin prezenta documentaţie s-a făcut intervenţie la o suprafaţă de 6.094 mp, din care defalcată pe componente, situaţia se prezintă astfel :

Prin lucrarile propuse rezulta urmatoarele suprafete amenajate:

suprafete gazon artificial ( iarba sintetica ) 1.667 mp

suprafete covor sintetic exterior 766 mp

suprafete gazon insamantat 943 mp

suprafete finisate cu dale de beton ( pietonale ) 580 mp

suprafete pietonale finisate cu dale de beton 580 mp

suprafete verzi perene ( spontane naturale ) 1.083 mp

alte suprafete dalate 1.055 mp

TOTAL 6.094 mp

*3.2. Durata de realizare şi etapele principale corelate cu datele prevăzute în*

*graficul orientativ de realizare a investiţiei, detaliat pe etapele principale*

Investiţia va fi realizată conform graficului de eşalonare a investiţiei în :

* 12 luni

***5.3. Costurile estimative ale investiţiei***

Valoarea totală cu detalierea pe structura devizului general (fără TVA) :

Total: 1.095.620,98 lei

-din care C + M 818.211,36 lei

- Cheltuieli ptr. amenajarea terenului 286.500,00lei

- Cheltuieli ptr. asigurarea utilităţilor 46.000,00 lei

- Cheltuieli de proiectare şi asistenţă tehnică 59.551,78 lei

- Cheltuieli pentru investiţia de bază 570.676,00 lei

- Alte cheltuieli 132.893,20 lei

**ŞEF PROIECT** arh. FLOREA Stela